Ons ondervinding was baie aangenaam. Die eienaar het baie moeite gedoen om ons vroeër te akkommodeer omdat ons diere saam met ons gehad het. Hy het ook spesiaal voorsiening gemaak vir lampe en toerusting gedurende loadshedding. Ek sal hierdie gastehuis aan enige iemand aanbeveel. Dis baie goed toegerus en dis 'n baie mooi plot.
Die plek was aanvaarbaar met hier en daar 'n paar goedjies kort soos 'n ordentlike blikoopmaker, geen besem. Die badkamers het minimaal ventilasie en redelik beknop. Die uitsig op die Swartberge is asemrowend mooi en die sterre baie mooi daar. Wat sleg was is dat die eienaar my toe weer wou laat betaal het vir fondse wat ek reeds oorbetaal het!
Aloe is op die rant van die dorp so dis lekker stil. Verblyf is netjies en skoon en baie gerieflik. Dit is egter die ou wêreldse, karaktervolle, rustieke sjarme wat van dit 'n besonderse verblyfopsie maak.
Die eienaars van die gastehuis het net 1 werknemer op diens gelaat in hul afwesigheid. Die pligte van die werknemer het oorvleuel wat veroorsaak het dat hy nie aan die gaste 'n kwaliteit diens kon lewer nie. As 'n betalende gas verwag ek dat ek en my geselskap ontvang sal word by die gastehuis en nie verward agter mense moet aanry in 'n vreemde dorp nie. Hiermee sê ek nie dat die man op diens onprofessioneel, of enigsins swak opgetree het nie, maar ek plaas die blaam op die eienaars en/of bestuur van Aloe Gastehuis. Veder was daar nie voorsiening gemaak vir die bespreekte hoeveelheid gaste (3) nie. Dankie vir die WiFi en gemaklike beddens.
Shaun uiters behulpsaam en vriendelik om mens gerieflik te laat vir 'n aangename tyd. My seuntjie het die plaasimplemente geniet. Huis heel koel, lekker wye stoep. Alles wat mens nodig het vir 'n selfsorg.
Aangename verrassing met intrapslag. Dit was 'n warm dag en huis was lekker koel en dit sonder luversorging. Die gebou en dekor pas vir my in by 'n Karoo oorslaap. Die enigste ding wat gepla het was die hoeveelheid muskiete in Prince Albert so stel voor dat enige besoeker voorsorg moet tref om daardie klein onaangenaamheid te oorkom. Die ligging van Aloe Guest House het ons goed gepas omdat dit verwyder is van al die bedrywighede van die dorp en dit het 'n lekker plaas gevoel.
Dit is my eerste besoek aan die ongelooflike mooi Prins Albert! Die verblyf by Aloe was wonderlik en dierevriendelik. Daar is alles wat jy nodig mag hê. Ek het Aloe reeds aanbeveel aan familie wat lief is vir reis.